Stesen LRT Pandan Jaya

**Stesen LRT Pandan Jaya** ialah stesen LRT yang terletak di Ampang, Selangor, Malaysia di mana perkhidmatan Laluan Ampang berkhidmat di stesen ini. Stesen ini dibuka kepada awam pada 16 Disember 1996. Jajaran LRT ini antara Chan Sow Lin dengan Ampang menggunakan jajaran KTM lama antara *Ampang Junction* dengan Ampang. Jajaran KTM ini sepanjang  pada asalnya dibuka pada 1 Mei 1914.

## Ciri-ciri stesen
### Lokasi
Stesen LRT Pandan Jaya terletak di dalam dan dinamakan sempena lokaliti Ampang Jaya iaitu Pandan Jaya, dan terletak berhampiran dengan petempatan lain seperti Kampung Kerayong di sebelah arah barat dan kawasan perumahan kos rendah Taman Shamelin Perkasa, Taman Maju Jaya dan Taman Cheras Indah di selatan Stesen ini juga terletak di sepanjang Sungai Kerayong, yang bersempadan dengan Pandan Jaya dan kawasan-kawasan lain yang disebutkan di atas. Anak Sungai Kerayong juga bermuara di Sungai Kerayong, terletak berhampiran dengan stesen Stesen ini boleh diakses dari Pandan Jaya melalui kompleks rumah pangsa Pandan Jaya di utara, dan jejantas merentasi Sungai Kerayong ke Lebuhraya Sungai Besi di selatan. Juga terletak berhampiran stesen adalah Taman Shamelin Perkasa dan Universiti Poly-Tech Malaysia (UPTM) .

### Pelan stesen

Secara keseluruhannya, stesen Pandan Jaya dibina sebagai stesen bertingkat yang rendah di sepanjang dua landasan untuk tren yang bergerak ke arah bertentangan. Stesen ini mempunyai dua platform berjenis platform sisi untuk perkhidmatan LRT Laluan Ampang, di mana setiap platform menuju ke terminal Ampang dan terminal Sentul Timur dan Putra Heights. Oleh disebabkan pembinaan stesen di aras tanah, terdapat dua aras legar di setsen LRT Pandan Jaya. Aras legar yang pertama di utara terletak di Persiaran Pandan 1 berhadapan dengan rumah pangsa Pandan Jaya, manakala aras legar kedua yang terletak di selatan stesen terletak berhadapan dengan Sungai Kerayong dan Lebuhraya Sungai Besi. Stesen ini mempunyai kawasan pagar tambang berasingan untuk setiap dua platform stesen kerana tiada jambatan pejalan kaki yang menghubungkan kedua-dua platform. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat sebuah kawasan parkir terbuka yang menempatkan 228 petak parkir kereta — 2 petak parkir disediakan khas untuk warga OKU.

### Pintu stesen


AG14 Pandan Jaya LRT Entrance A 20221127 103647.jpg|Pintu A stesen di Lebuhraya Sungai Besi.
AG14 Pandan Jaya LRT Entrance B 20221127 104029.jpg|Pintu B stesen di Persiaran Pandan 1.


Stesen LRT Pandan Jaya mempunyai dua pintu masuk dan keluar, iaitu Pintu A dan Pintu B. Bas RapidKL berkhidmat di Pintu A stesen, iaitu di Lebuhraya Sungai Besi.

## Galeri

AG14 Pandan Jaya LRT South Concourse 20221127 104242.jpg|Aras legar selatan menuju ke platform ke Sentul Timur.
AG14 Pandan Jaya LRT Platforms 20221127 104542.jpg|Aras platform menuju ke Sentul Timur.
AG14 Pandan Jaya LRT Overall View 20221127 103005.jpg|Papan tanda nama Sungai Kerayong berlatarbelakangkan bangunan stesen LRT Pandan Jaya.
AG14 Pandan Jaya LRT Overall View 20221127 103145.jpg|Permandangan keseluruhan stesen dari udara.
AG14 Pandan Jaya LRT Entrance A 20221127 103718.jpg|Jambatan pejalan kaki merentasi Sungai Kerayong di Pintu A stesen.


## Rujukan